
ՈՐՈՇՈՒՄ
	14 նոյեմբերի 2023 թվականի
	թիվ 155
	քաղ. Մոսկվա



Հում գլիցերինի, գլիցերինային ջրի եւ գլիցերինային մոխրաջրի նկատմամբ Եվրասիական տնտեսական միության միասնական մաքսային սակագնի ներմուծման մաքսատուրքի դրույքաչափ սահմանելու մասին

«Եվրասիական տնտեսական միության մասին» 2014 թվականի մայիսի 29-ի պայմանագրի 42-րդ եւ 45-րդ հոդվածներին համապատասխան՝ Եվրասիական տնտեսական հանձնաժողովի կոլեգիան որոշեց.
1.	Սահմանել Եվրասիական տնտեսական հանձնաժողովի խորհրդի 2021 թվականի սեպտեմբերի 14-ի թիվ 80 որոշմամբ հաստատված՝ Եվրասիական տնտեսական միության միասնական մաքսային սակագնի ներմուծման մաքսատուրքի դրույքաչափ ԵԱՏՄ ԱՏԳ ԱԱ 1520 00 000 0 ծածկագրով դասակարգվող հում գլիցերինի, գլիցերինային ջրի եւ գլիցերինային մոխրաջրի նկատմամբ՝ մաքսային արժեքի 0 տոկոսի չափով՝ սույն որոշումն ուժի մեջ մտնելու օրվանից մինչեւ 2025 թվականի դեկտեմբերի 31-ը ներառյալ:
2.	Եվրասիական տնտեսական հանձնաժողովի խորհրդի 2021 թվականի սեպտեմբերի 14-ի թիվ 80 որոշմամբ հաստատված՝ Եվրասիական տնտեսական միության միասնական մաքսային սակագնի մեջ կատարել հետեւյալ փոփոխությունները՝
ա)	չորրորդ սյունակում ԵԱՏՄ ԱՏԳ ԱԱ 1520 00 000 0 ծածկագրով դիրքը լրացնել «80Դ)» ծանոթագրությանը կատարվող հղումով.
բ)	Եվրասիական տնտեսական միության միասնական մաքսային սակագնի ծանոթագրությունները լրացնել հետեւյալ բովանդակությամբ 80Դ ծանոթագրությամբ՝
«80Դ)	Ներմուծման մաքսատուրքի դրույքաչափը՝ մաքսային արժեքի 0 (զրո) %-ի չափով, կիրառվում է Եվրասիական տնտեսական հանձնաժողովի կոլեգիայի 2023 թվականի նոյեմբերի 14-ի թիվ 155 որոշումն ուժի մեջ մտնելու օրվանից մինչեւ 2025 թվականի դեկտեմբերի 31-ը ներառյալ։»։
3.	Սույն որոշումն ուժի մեջ է մտնում դրա պաշտոնական հրապարակման օրվանից 30 օրացուցային օրը լրանալուց հետո։

	Եվրասիական տնտեսական հանձնաժողովի կոլեգիայի նախագահի ժամանակավոր պաշտոնակատար՝
	
	Վ. Նազարենկո

